open-index/open-wikipedia-markdown huggingface dataset:
Σβετλάνα Γκερασιμένκο

Η **Σβετλάνα Ιβάνοβνα Γκερασιμένκο** (, , 23 Φεβρουαρίου 1945 - 8 Απριλίου 2025) ήταν Σοβιετική και Τατζίκα αστρονόμος ουκρανικής καταγωγής, η οποία κάλυψε τον κομήτη 67Ρ/Τσουρίουμοφ–Γκερασιμένκο.

Στις 11 Σεπτεμβρίου 1969 η Γκερασιμένκο ενώ εργαζόταν στο Αστροφυσικό Ινστιτούτο Φεσένκος, κοντά στο Αλμάτι, την τότε πρωτεύουσα της ΣΣΔ του Καζακστάν, φωτογράφησε τον κομήτη 32P/Κόμας Σολά χρησιμοποιώντας ένα τηλεσκόπιο Μακσούτοφ 50 εκ..

Όταν επέστρεψε στο Ινστιτούτο της, ο Κλιμ Ιβάνοβιτς Τσουρίουμοφ του Αστεροσκοπείου του Εθνικού Πανεπιστημίου του Κιέβου εξετάζοντας τη φωτογραφία διέκρινε ένα κομητοειδές αντικείμενο κοντά στην άκρη της φωτογραφικής πλάκας, αλλά υπέθεσε ότι επρόκειτο για τον κομήτη Σολά. Στις 22 Οκτωβρίου, περίπου ένα μήνα μετά την λήψη της φωτογραφίας, εκτίμησε ότι το αντικείμενο δεν θα μπορούσε να είναι ο Σολά, εφόσον βρισκόταν κατά 2-3 μοίρες μακριά από την προβλεπόμενη θέση. Με περαιτέρω λεπτομερή εξέταση διακρίθηκαν τα ίχνη της παρουσίας του Σολά στην προβλεπόμενη θέση της πλάκας, οπότε συμπέραναν ότι το άλλο αντικείμενο επρόκειτο για διαφορετικό κομήτη. Εξετάζοντας όλο το υλικό που είχε συλλεχθεί στις 9 - 21 Σεπτεμβρίου το ίδιο αντικείμενο εντοπίστηκε σε άλλες τέσσερις πλάκες.

Απεβίωσε στις 8 Απριλίου 2025, σε ηλικία 80 ετών.

## Τιμητικές διακρίσεις
Έλαβαν το όνομά της:

* Περιοδικός κομήτης 67P/Τσουριούμοφ-Γκερασιμένκο
* Μικρός πλανήτης 3945 Γκερασιμένκο
## Αναφορές


Κατηγορία:Κοσμολόγοι
Plinacro

Η **Plinacro** είναι εταιρεία διαχείρισης του συστήματος μεταφοράς φυσικού αερίου στην Κροατία. Είναι κρατική εταιρεία. 

## Ιστορία
Η Plinacro ιδρύθηκε την 1η Φεβρουαρίου 2001 ως θυγατρική της INA. Από το Μάρτιο του 2002 η Plinacro είναι πλήρως κρατική εταιρεία.

## Λειτουργίες
Η Plinacro λειτουργεί δίκτυο 2.085 χιλιομέτρων αγωγών αερίου υψηλής πίεσης. Στις 3 Μαρτίου 2009 η Plinacro υπέγραψε συμφωνία με τη FGSZ Zrt, θυγατρική του Ομίλου MOL, για να οικοδομήσει μια διασύνδεση φυσικού αερίου μεταξύ της Κροατίας και της Ουγγαρίας (αγωγός Βάροσφολντ-Σλομπόντνιτσα) μήκος 294 χιλιομέτρων και χωρητικότητας 6.5 δισεκατομμυρίων κυβικών μέτρων, το οποίο επιτρέψει τις αμφίδρομες αποστολές αφού ο τερματικός σταθμός της Adria LNG βρίσκεται στο νησί Κρκ. Η Plinacro έχει προσκληθεί να συμμετάσχει στην κοινοπραξία του τερματικού σταθμού υγροποιημένου φυσικού αερίου Adria.

Η Plinacro συμμετέχει στο έργο της δημιουργίας του Νέου Ευρωπαϊκού Συστήματος Μεταφοράς, το οποίο έχει ως στόχο να ενώσει τα δίκτυα μεταφοράς φυσικού αερίου στην Κεντρική και Νότια Ανατολική Ευρώπη.

Τον Ιανουάριο του 2009 αποφασίστηκε ότι η Plinacro θα αγοράσει τις εγκαταστάσεις αποθήκευσης φυσικού αερίου στο Οκόλι από την INA ως αποτέλεσμα της εξαγοράς της INA από την MOL.

## Παραπομπές


## Εξωτερικοί σύνδεσμοι

* 
Κατηγορία:Επιχειρήσεις της Κροατίας
Μαρίγια Ούγιεβιτς-Γκαλέτοβιτς

[μικρογραφία|Στόχος II <small>(1981)</small> — [Μουσείο Σύγχρονης Τέχνης του Ζάγκρεμπ]]
μικρογραφία|Στόχος II,πλευρική άποψη
Η **Μαρίγια Ούγιεβιτς-Γκαλέτοβιτς** (Κροατικά: Marija Ujević Galetović, Ζάγκρεμπ, 20 Οκτωβρίου 1933 - Ζάγκρεμπ, 13 Μαρτίου 2023) ήταν Κροάτισσα καλλιτέχνιδα που ασχολήθηκε κύρια με τη γλυπτική, αλλά και με τη ζωγραφική. Έως το θάνατό της έζησε και εργάστηκε στο Ζάγκρεμπ Κροατίας.

## Το έργο και η καλλιτεχνική της καριέρα
Το έργο της περιλαμβάνει πορτρέτα και φιγούρες. Σπούδασε γλυπτική στην Κεντρική Σχολή Τέχνης και Σχεδίου στο Λονδίνο. Από το 1987 διδάσκει στην Ακαδημία Καλών Τεχνών του Πανεπιστημίου του Ζάγκρεμπ, όπου διορίστηκε τακτική καθηγήτρια το 1995. Είναι, επίσης, ενεργό μέλος της Κροατικής Ακαδημίας Επιστημών και Τεχνών. Είναι η δημιουργός πολλών γλυπτών εξωτερικών και εσωτερικών χώρων στα οποία περιλαμβάνονται τα γλυπτά στις πόλεις: Βιροβίτιτσα, Βρσαρ, Ζάγκρεμπ, Μαρίγια Μπιστρίτσα, Σίνι, Τσρες, Ριέκα, Όσιγιεκ, Λάμπιν, Βισόκο, Μπίχατς και Νόβι Σαντ. Στα αξιοσημείωτα δημόσια γλυπτά της περιλαμβάνονται τα: *Μνημείο για τον Μιροσλάβ Κρλέζα* στο Όσιγιεκ, *Μνημείο για τον Μιροσλάβ Κρλέζα* στο Ζάγκρεμπ, *Μνημείο για τον Αουγκούστ Σένοα* στο Ζάγκρεμπ, το γλυπτό του *Δρομέα* στο ανάχωμα του Ποταμού Σάβος στο Ζάγκρεμπ, *Μνημείο για τον Φρανέ Πέτριτς* στο Τσρες,  *Μνημείο για τον Γιάκοβ Γκότοβατς* στο Όσορ και το *Μνημείο για τον Στέριγια Πόποβιτς* στο Νόβι Σαντ.

Έχει πραγματοποιήσει πολλές ατομικές εκθέσεις στην Κροατία και στο εξωτερικό, με συμπεριλαμβανόμενες εκθέσεις σε: Γκαλερί Φόρουμ (Ζάγκρεμπ, 1980, 1992), Γκαλερί Σεμπάστιαν (Ντούμπροβνικ, 1981), Γκαλερί Σεμπάστιαν (Βελιγράδι, 1984), Παλαιές σιταποθήκες της Δημοκρατίας στο Ζιτελέλε (Βενετία, 1991), Ακαδημία της Γαλλίας στη Ρώμη στο Βίλα Μέντιτσι (Ρώμη, 1991), HDLU (Κροατική Ένωση Καλλιτεχνών, Ζάγκρεμπ, 2005), Κροατική Πρεσβεία στη Ρώμη (Ρώμη, 2009) και Γκαλερί Μότσιμπομπ (Ζάγκρεμπ, 2010).

Απεβίωσε στις 13 Μαρτίου 2023, σε ηλικία 89 ετών.

## Βραβεία

* Βραβείο για την Πρόταση Μνημείου για το *Σελτζάκα μπούνα (Εξέγερση των Χωρικών)*(Ζάγκρεμπ, 1970).
* Βραβείο για την Πρόταση Μνημείου για το *Κοζάρα* (Σεράγεβο, 1971).
* Πρώτο Βραβείο για την Πρόταση Μνημείου για τον *Αουγκούστ Κεσαρετς* (Ζάγκρεμπ, 1973).
* Βραβείο Υλοποίησης για το *Μνημείο για τον* *Μιροσλάβα Κρλέζα*.
* Βραβείο  Σαλόνι του Ζάγκρεμπ (Ζάγκρεμπ, 1982).
* Βραβείο Τριετούς Έκθεσης Κροατικής Γλυπτικής (Ζάγκρεμπ, 1986).
* Βραβείο για το Μνημείο για τον *Αουγκούστ Σένοα* (Ζάγκρεμπ, 1987).
* Βραβείο της πόλης του Ζάγκρεμπ (Ζάγκρεμπ, 1989).
* Βραβείο Σαλόνι του Ζάγκρεμπ (Ζάγκρεμπ, 1990).

## Δημοσιευμένα έργα για την Μαρίγια Ούγιεβιτς-Γκαλέτοβιτς

* Banov, Ivo Šimat, *Μαρίγια Ούγιεβιτς-Γκαλέτοβιτς* (Κοντούρα, 2007).

## Αναφορές


Κατηγορία:Σύγχρονοι καλλιτέχνες
Κατηγορία:Καλλιτέχνιδες
Κατηγορία:Πολιτισμός της Κροατίας
Ανα Λίλι Αμιρπούρ

Η **Ανα Λίλι Αμινπούρ** (αγγλ.:*Ana Lily Amirpour* ) είναι ιρανικής καταγωγής Aμερικανίδα σκηνοθέτης, σεναριογράφος, παραγωγός και ηθοποιός. Είναι γνωστή για το ντεμπούτο της με την κινηματογραφική ταινία *A Girl Walks Home Alone Night*, που η ίδια χαρακτηρίσε ως "Iranian Vampire Spaghetti Western". 

## Βιογραφία
Η Αμιρπούρ γεννήθηκε στο Margate, Αγγλία, αλλά σε νεαρή ηλικία μετακόμισε στο Μαϊάμι της Φλόριντα με την οικογένειά της.  Στη συνέχεια, η οικογένειά της εγκαταστάθηκε στο Μπέικερσφιλντ της Καλιφόρνιας, ενώ αργότερα αποφοίτησε από τη Σχολή Θεάτρου, Κινηματογράφου και Τηλεόρασης του UCLA ( University of California, Los Angeles).  Ξεκίνησε να δημιουργεί ταινίες από την ηλικία των 12 ετών.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Αμερικανοί συγγραφείς
Κατηγορία:Αμερικανοί σεναριογράφοι
Κατηγορία:Γυναίκες σκηνοθέτες
Κατηγορία:Ιρανοί σκηνοθέτες κινηματογράφου
Απογραφή Πληθυσμού 1960 (Κύπρος)

Η **Απογραφή Πληθυσμού 1960** ήταν η 8η απογραφή πληθυσμού της Κύπρου. Ήταν η πρώτη απογραφή πληθυσμού που διενεργήθηκε από την Κυπριακή Δημοκρατία, η οποία είχε ανακηρυχθεί ως ανεξάρτητο κράτος το 1959. Ωστόσο, η απογραφή έγινε υπό την επίβλεψη των Βρετανών. Η προηγούμενη απογραφή ήταν του 1946.

Συνοπτικά, το αποτέλεσμα της απογραφής ήταν η καταγραφή πληθυσμού 577615 κατοίκων. Οι άνδρες ήταν 285288 και οι γυναίκες 292327.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1946 και του 1960:

## Παραπομπές


## Πηγές
*
*

Κατηγορία:Απογραφές πληθυσμού (Κύπρος)
Απογραφή Πληθυσμού 1973 (Κύπρος)

Η **Απογραφή Πληθυσμού 1973** ήταν η 9η απογραφή πληθυσμού της Κύπρου. Διενεργήθηκε στην Κύπρο την 1η Απριλίου 1973, από τη Στατιστική Υπηρεσία του Υπουργείου Οικονομικών. Ωστόσο, λόγω των δικοινοτικών διαταραχών της περιόδου 1963-64, οι Τουρκοκύπριοι αρνήθηκαν να συμμετάσχουν και τα στοιχεία που καταθέτει η Στατιστική Υπηρεσία για αυτούς είναι μόνο μια επιστημονική εκτίμηση.

Η προηγούμενη απογραφή ήταν του 1960.

Συνοπτικά, το αποτέλεσμα της απογραφής ήταν η καταγραφή πληθυσμού 631778 κατοίκων.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1960 και του 1973:

## Παραπομπές

## Πηγές
*
*

Κατηγορία:Απογραφές πληθυσμού (Κύπρος)
Anisoptera thurifera

Η ***Anisoptera thurifera*** είναι ένα είδος δέντρου της οικογένειας *Dipterocarpaceae*. Αυτό το ασιατικό είδος, έχει καταγραφεί από το Μπαγκλαντές μέχρι τη Νέα Γουινέα· και η Διεθνής Ένωση για τη Διατήρηση της Φύσης (*International Union for the Conservation of Nature* [*IUCN*]), χαρακτηρίζει το είδος αυτό ως «Ευάλωτο».

## Υποείδη
Ο «Κατάλογος της Ζωής» καταγράφει δυο υποείδη:
* *Anisoptera thurifera polyandra*
* *Anisoptera thurifera thurifera*

## Παραπομπές


Κατηγορία:Χλωρίδα της Μαλαισίας
Κατηγορία:Χλωρίδα της Ινδοκίνας
Αέρινες σιωπές

***Αέρινες σιωπές*** είναι ο τίτλος μιας ελληνικής δραματικής σειράς που προβλήθηκε από τους τηλεοπτικούς δέκτες του Mega τις σεζόν 2000-2003. Το σενάριο της σειράς υπέγραψαν η Άντα Γκουρμπαλή και ο Δημήτρης Χελιώτης, ενώ τη σκηνοθεσία ανέλαβε ο Ερρίκος Αναγνωστόπουλος. Η σειρά γνώρισε τεράστια επιτυχία, με κάθε επεισόδιο να σημειώνει υψηλή τηλεθέαση και να σκαρφαλώνει στις πρώτες θέσεις, παρόλα αυτά προβάλλεται σπάνια σε επανάληψη από τον σταθμό.

## Επισκόπηση σειράς

## Πλοκή
Όταν πετούν στον αέρα, τα πράγματα είναι απλά: ελέγχουν τα αεροπλάνα και τη μοίρα τους. Αφοσιωμένοι στον στόχο τους, έναν στόχο ιερό και ξεκάθαρο. Είναι πιλότοι της Πολεμικής Αεροπορίας και τους δένει μια σταθερή φιλία, ο κίνδυνος και το πάθος για τη δουλειά τους. Όταν προσγειώνονται όμως συνειδητοποιούν ότι ίσως οι μεγαλύτερες δυσκολίες βρίσκονται στη γη, γύρω τους και μέσα τους. Οι πιο επικίνδυνοι ελιγμοί αφορούν στις ανθρώπινες σχέσεις και εκεί είναι που ο καλύτερος θα δείξει την αξία του. Τρεις τηλεοπτικές χρονιές, εννέα πιλότοι, οι γυναίκες της ζωής τους, οι οικογένειές τους, οι κίνδυνοι, οι φιλίες, η μοναξιά, η συντροφικότητα, η περιπέτεια, η αγάπη...

## Διανομή

### Πρωταγωνιστές

### Έκτακτες Συμμετοχές
* Τάσος Αλατζάς
* Τζίνα Αλιμόνου
* Όλγα Δαμάνη
* Σύλβια Δεληκούρα
* Αγγελική Δημητρακοπούλου
* Πέτρος Ζαρκάδης
* Λεωνίδας Καλφαγιάννης
* Ιλιάς Λαμπρίδου
* Ζέτα Μακρυπούλια
* Θάλεια Ματίκα
* Μαρία Νάνου
* Όλγα Πολίτου
* Ιωσήφ Πολυζωίδης
* Βασίλης Ρίσβας
* Νταίζη Σεμπεκοπούλου
* Κώστας Σιμενός
* Μαρίκα Τζιραλίδου
* Γιάννης Τσιμιτσέλης  
* Κώστας Φαλελάκης

## Επεισόδια

### Α' Κύκλος (2000-01)

* Προβαλλόταν κάθε Παρασκευή στις 21:40.
* Τα δύο τελευταία επεισόδια προβλήθηκαν μαζί Παρασκευή στις 22:00.
* Δεν προβλήθηκε επεισόδιο στις 22/12/2000 λόγω μετάδοσης της ελληνικής ταινίας Μια Ελληνίδα Στο Χαρέμι.

### Β' Κύκλος (2001-02)

* Προβαλλόταν κάθε Παρασκευή στις 21:50, με εξαίρεση τα επεισόδια 55-56 που προβλήθηκαν στις 22:50.

### Γ' Κύκλος (2002-03)

* Προβαλλόταν κάθε Παρασκευή στις 22:50, με εξαίρεση τα επεισόδια 81-82 που προβλήθηκαν στις 21:50.
* Στις 28/2/2003 δεν προβλήθηκε επεισόδιο λόγω μετάδοσης του τελικού του ριάλιτι «Η Φάρμα», και στις 21/3/2003 λόγω έκτακτης μετάδοσης του κεντρικού δελτίου ειδήσεων του σταθμού.

## Παραπομπές


## Εξωτερικοί σύνδεσμοι
*

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Καταυλισμός (μυρμηγκιών)

O **καταυλισμός** (Αγγλικά: ***bivouac*** [προφέρεται μπίβουακ]), είναι μια δομή η οποία σχηματίζεται από μεταναστευτικά μυρμήγκια οδηγούς και αποικίες εκστρατευτικών μυρμηγκιών, όπως το είδος *Eciton burchellii*. Η φωλιά κατασκευάζεται από τα ίδια τα σώματα των ζωντανών μυρμηγκιών εργατριών, για την προστασία της βασίλισσας και των προνυμφών και αργότερα χαλιέται καθώς τα μυρμήγκια μετακινούνται.

Τα εκστρατευτικά μυρμήγκια μπορούν σε μία μόνο ημέρα, να συλλέξουν τροφή και να τραφούν με έντομα σε μεγάλη σχετικά έκταση, άνω των 1.700&nbsp;m². Επομένως, θα πρέπει να μετακινούνται συνεχώς προς νέες περιοχές. Κατά τη διάρκεια της λεγόμενης μεταναστευτικής φάσης, κάθε βράδυ, τα μυρμήγκια δημιουργούν τους καταυλισμούς (*bivouacs*) τους σε νέους χώρους. Σώματα που αριθμούν 150.000&nbsp;έως 700.000&nbsp;εργάτριες, καλύπτουν και προστατεύουν τη βασίλισσα, ενώνοντας τα πόδια και τα σώματά τους σε μια μάζα, η οποία έχει επιφάνεια περίπου 1&nbsp;m². 

Χιλιάδες προνύμφες συγκεντρώνονται πλησίον του κέντρου μαζί με τη βασίλισσα και οι εργάτριες είναι υπεύθυνες για τη διατροφή τους. Οι μεγαλύτερες εργάτριες χρησιμεύουν επίσης και ως αχθοφόροι, μεταφέροντας τις προνύμφες, στους νέους καταυλισμούς. Το πρωί, ο καταυλισμός διαλύεται σε φάλαγγες επιδρομών οι οποίες σχηματίζουν την εμπρόσθια τους όψη σαν βεντάλια. Αυτές οι φάλαγγες επιδρομών μπορούν και διανύουν απόσταση έως και 20&nbsp;m την ώρα, με τις εργάτριες ηγέτιδες να αναδύουν ένα χημικό ίχνος, ώστε να μπορούν να τις ακολουθήσουν και οι άλλες εργάτριες. Οι μικρότερες εργάτριες οδηγούν τη φάλαγγα, ενώ οι μεγαλύτεροι φοβεροί στρατιώτες, προστατεύουν τα πλευρά της φάλαγγας.

## Δείτε επίσης
* *[[Dorylus]]*
* Εκστρατευτικό μυρμήγκι

## Παραπομπές


Κατηγορία:Μυρμηγκολογία
Κατηγορία:Μυρμήγκια
Αλωνάκια Κοζάνης

μικρογραφία|Ποντιακή λύρα.
Τα **Αλωνάκια**, είναι ορεινό χωριό της Κοζάνης σε υψόμετρο 710 μέτρα.

## Γεωγραφικά - ιστορικά στοιχεία
Τα Αλωνάκια βρίσκονται στους νοτιοανατολικούς πρόποδες του όρους Άσκιο (Σινιάτσικο) και δυτικά της πόλης της Κοζάνης σε απόσταση 14 χλμ. Απέχει περίπου 2 χλμ. βόρεια από την Εγνατία Οδό (κόμβος Καλαμιά) και 1 χλμ. από την ΕΟ Κοζάνης - Ιωαννίνων. 

Την περίοδο της τουρκοκρατίας αναφέρεται ως αμιγώς "τουρκικό" χωριό να κατοικείται από Οθωμανούς τους λεγόμενους "Γιουρούκους" και συμπεριλαμβανόταν στα χωριά των Καραγιαννίων. Έχει καταγραφεί με το όνομα *Σουλελέρ*, *Σαρανλάρ* και *Σαριχανλάρ.* Στα τούρκικα Σαρινχανλάρ σημαίνει κίτρινα πανδοχεία / χάνια*.*Στην ποντιακή διάλεκτο έμεινε με την πάροδο του χρόνου ως *Σεραλάρ*. Μετά την απελευθέρωση και την υποχρεωτική ανταλλαγή των πληθυσμών έγινε σταδιακή αποχώρησή τους και εγκατάσταση προσφύγων κυρίως από την περιοχή της Τραπεζούντας του Πόντου. Ως Σαριχανλάρ αναφέρεται επίσημα το 1918 στο ΦΕΚ 260Α-31/12/1918 ως έδρα της ομώνυμης κοινότητας. Μετονομάστηκε σε Αλωνάκια το 1927. Σύμφωνα με το σχέδιο Καλλικράτης αποτελεί την τοπική κοινότητα Αλωνακίων που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 368 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 11,034 χμ² (2011).
## Πληθυσμός

## Εξωτερικοί σύνδεσμοι
*Ιστορικό του χωριού από τον Μορφωτικό Σύλλογο Αλωνακίων
*Τοπική Ενότητα Αλωνακίων από τον Δήμο Κοζάνης

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κατάλογος νομαρχών Έβρου

Ο **Νομάρχης Έβρου** ήταν ο διορισμένος (από το 1920 μέχρι το 1994) και εκλεγμένος (από το 1995 μέχρι το 2010) άρχων του '''Νομού Έβρου''' της Περιφέρειας Ανατολικής Μακεδονίας και Θράκης, του ελληνικού κράτους. Ο νομός Έβρου ιδρύθηκε το 1920 και πρώτοι νομάρχες ήταν οι Σ. Καραθεοδωρής και Αρ. Φωκάς.

Οι Νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι Νομάρχες ήταν αιρετοί.

Η Νομαρχία Έβρου σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Αλεξανδρούπολης.

## Διορισμένοι Νομάρχες Έβρου

### Αιρετοί Νομάρχες Έβρου

### Αντιπεριφερειάρχες Π.Ε. Έβρου

## Παραπομπές


*
Εβρου
Ιωάννης-Κλεμανσώ Φιλιππάκης

Ο **Ιωάννης-Κλεμανσώ Φιλιππάκης** (1919-2023), του Μιχαήλ, ήταν Έλληνας αντιστασιακός. Υπηρέτησε ως νομάρχης στη Σάμο και στη Θεσπρωτία.

## Βιογραφία
Γεννήθηκε στο Ηράκλειο, γιος του βενιζελικού αξιωματικού Μιχαήλ Φιλιππάκη. Στον πατέρα του οφείλεται και το δεύτερο όνομά του (Κλεμανσώ) από το όνομα του περίφημου Γάλλου πολιτικού, Ζορζ Κλεμανσό. Ανέπτυξε έντονη αντιστασιακή δράση οργανώνοντας την αντικατοχική δράση στην Κρήτη με τη βοήθεια Βρετανών αξιωματικών. Αποφοίτησε από τη Σχολή Ναυτικών Δοκίμων το 1944 στη Μέση Ανατολή. Υπηρέτησε σε πολλά πολεμικά πλοία, λαμβάνοντας μέρος σε επιχειρήσεις του Δευτέρου Παγκοσμίου Πολέμου. Χρημάτισε ναυτικός διοικητής Κέρκυρας και ναυτικός ακόλουθος της ελληνικής πρεσβείας στην Άγκυρα. Έφτασε στο βαθμό του Αντιπλοιάρχου του Πολεμικού Ναυτικού. Τον Αύγουστο του 1967 η χούντα τον έθεσε σε αποστρατεία, μαζί με άλλα 50 περίπου άτομα. Εν συνεχεία υπηρέτησε στην εμπορική ναυτιλία και τη δεκαετία του '70 ανέλαβε διευθύνων σύμβουλος της ανωνύμου ναυτιλιακής εταιρείας "Μινωικαί Γραμμαί" του Ηρακλείου Κρήτης.

Μεταπολιτευτικά διετέλεσε Νομάρχης Θεσπρωτίας και Νομάρχης Σάμου.

Απεβίωσε , σε ηλικία 104 ετών, την 1η Φεβρουαρίου 2023.

## Παραπομπές


Κατηγορία:Έλληνες αντιστασιακοί
Κατηγορία:Νομάρχες Σάμου
Κατηγορία:Νομάρχες Θεσπρωτίας
Κλείτος Κοζάνης

Ο **Κλείτος** είναι εγκαταλελειμμένο ορεινό χωριό της Κοζάνης σε υψόμετρο 705 μέτρα.

## Γεωγραφία - Ιστορία
Ο Κλείτος είναι ένα από τα χωριά της ευρύτερης περιοχής των λιγνιτωρυχείων της ΔΕΗ, όπως η Καρδιά, η Εξοχή και ο Κόμανος, που έγινε αναγκαστική μετακίνηση των κατοίκων του σε νέα τοποθεσία (νέος οικισμός Κλείτου) εξαιτίας της επέκτασης των εδαφών εξόρυξης. Βρίσκεται βορειοδυτικά της Κοζάνης και νοτιοανατολικά της Πτολεμαΐδας, στην άκρη εύφορου κάμπου, τον οποίο ως τη δεκαετία του ΄50 κάλυπτε το έλος Σαριγκιόλ (Κίτρινη Λίμνη). 
Σε κοντινή απόσταση έχουν ανασκαφεί δύο γειτονικοί προϊστορικοί οικισμοί (Κλείτος 1 και Κλείτος 2), που καλύπτουν χρονολογικά την ύστερη 6η και την 5η χιλιετία π.Χ. (Νεότερη και Τελική Νεολιθική περίοδος). Έχουν βρεθεί κατάλοιπα διαχρονικής κατοίκησης της περιοχής, τόσο στη Μέση και Ύστερη Εποχή του Χαλκού όσο και στην ελληνιστική, ρωμαϊκή και πρώιμη βυζαντινή περίοδο. 
Σύμφωνα με το σχέδιο Καλλικράτης, μαζί με τον νέο οικισμό Κλείτου αποτελούν την τοπική κοινότητα Κλείτου που υπάγεται στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 είχε πληθυσμό 1 κάτοικο.

## Παραπομπές


## Εξωτερικοί σύνδεσμοι
*Η ΔΕΗ σβήνει από το χάρτη το χωριό Κλείτος από τον ιστότοπο https://www.rizospastis.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Νέος Κλείτος Κοζάνης

Ο **Νέος Κλείτος** είναι συνοικισμός  σε απόσταση 6,5 χλμ. νοτιοδυτικά της Κοζάνης, που γειτονεύει με τον Άργιλο (ΝΔ.) και το Πρωτοχώρι (ΒΔ.). Δημιουργήθηκε από την αναγκαστική μετακίνηση των κατοίκων του παλιού χωριού Κλείτου, που βρισκόταν στα βορειοανατολικά της Κοζάνης. Η μετεγκατάσταση έγινε την περίοδο 2000 - 2003 εξαιτίας της επέκτασης των εδαφών εξόρυξης των λιγνιτωρυχείων της ΔΕΗ. Στην απογραφή του 2011 μαζί με τον Κλείτο (αν και γεωγραφικά βρίσκονται σε διαφορετικά σημεία) αποτελούν την τοπική κοινότητα Κλείτου που υπάγεται στη δημοτική ενότητα Ελλησπόντου του δήμου Κοζάνης έχει πληθυσμό 407 κατοίκους.
## Εξωτερικοί σύνδεσμοι

*To voionTV Ανάμεσα στον Άργιλο και το Νέο Κλείτος Κοζάνης στο https://www.youtube.com

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Εθνικό Πάρκο Γιουγκίντ Βα

Το **Εθνικό Πάρκο Γιουγκίντ Βα** (Κόμι, ρωσικά: *Югыд ва*) είναι εθνικό πάρκο στην Δημοκρατία των Κόμι, μια ομόσπονδη δημοκρατία της ρωσικής Ομοσπονδίας. Είναι το μεγαλύτερο εθνικό πάρκο της Ευρώπης (μπροστά από εθνικό πάρκο Βατναγιόκουλ στην Ισλανδία) και το μεγαλύτερο εθνικό πάρκο στη Ρωσία μέχρι τη δημιουργία του εθνικού πάρκου Βεριγγία το 2013.

## Ιστορία
Το πάρκο δημιουργήθηκε από τη ρωσική Κυβέρνηση στις 23 Απριλίου 1994, με τους στόχους της προστασίας και την ψυχαγωγική χρήση της τάιγκα των Βόρειων Ουραλίων.

Το 1995, η έκταση των δασών που περιλαμβάνει το εθνικό πάρκο Γιουγκίντ Βα και το κοντινό φυσικό καταφύγιο Πετσόρα-Ιλίτς αναγνωρίστηκαν από την Ουνέσκο ως μνημείο Παγκόσμιας πολιτιστικής Κληρονομιάς με τίτλο Παρθένα Δάση Κόμι.

## Άγρια ζωή
Περισσότερο από το ήμισυ του πάρκου καλύπτεται με τα αρκτικά δάση τάιγκα. Το υπόλοιπο μέρος αποτελείται ως επί το πλείστον τούνδρα σε υψηλότερα υψόμετρα. Υπάρχουν, επίσης, περίπου 20&nbsp;χλμ2 λιβαδιών και μερικά βουνά.

Περίπου 180 είδη πουλιών ζουν στο πάρκο, μερικά από τα οποία είναι αρκετά σπάνια. Είκοσι είδη ψαριών είναι γνωστά ότι ζουν στις λίμνες και ποταμούς του πάρκου. Υπάρχουν επίσης πέντε είδη αμφίβιων και ένα ερπετό στο πάρκο.

Μεταξύ των θηλαστικών που ζουν στο πάρκο είναι ο λαγός των βουνών, ο τάρανδος, η ερμίνα, η βίδρα, η άλκη,, ο λύκος, η αλεπού, ο αδηφάγος, η αρκούδα, το δενδροκούναβο, η νυφίτσα και η Αρκτική αλεπού.

## Τουρισμός
Οι ψυχαγωγικές χρήσεις του πάρκου περιλαμβάνουν ράφτινγκ, κωπηλασία και πεζοπορία το καλοκαίρι και βορινό σκι το χειμώνα. Επιτρέπεται περιορισμένο κυνήγι, αλλά οι αιτήσεις για παραχώρηση άδειας πρέπει να κατατεθούν αρκετούς μήνες πριν το κυνήγι.

Λόγω της απομακρυσμένης θέσης του πάρκου, το ποσό του τουρισμού είναι ακόμα αρκετά χαμηλό. Σύμφωνα με τη διοίκηση του πάρκου, αυτή τη στιγμή το επισκέπτονται περίπου 4.000 τουρίστες κάθε χρόνο, πολύ λιγότερο από τις δυνατότητες του πάρκου. Η διοίκηση αναφέρει ότι τα τέλη χρήστη (περίπου 2.4 εκατ. ρούβλια (100.000 δολάρια) το χρόνο) δεν καλύπτει τα έξοδα του πάρκα (περίπου 5 εκατ. ρούβλια ($200,000) ένα έτος).

## Παραπομπές


## Εξωτερικοί σύνδεσμοι

* Yugyd Va Εθνικό Πάρκο  (επίσημη ιστοσελίδα) 
* Χάρτης πάρκο  
* Yugyd Va Εθνικό Πάρκο (ρωσικό Υπουργείο Φυσικών Πόρων site) 

Κατηγορία:Γεωγραφία της Ρωσίας
Δουπόνδιος

O **δουπόνδιος**, λατιν. dupondius, ήταν ένα αρχαίο ρωμαϊκό νόμισμα ίσο με δύο ασσάρια. Το όνομά του σημαίνει δύο φορές το βάρος (του ασσάριου). Αρχικά ήταν από μπρούντζο (κράμα χαλκού με κασσίτερο). Στην ισοτιμία του με τα άλλα νομίσματα ήταν (από την εποχή του Αυγούστου και μετά) ίσος με το 1/2 του σηστέρτιου, το 1/4 του κουινάριου, το 1/8 του δηνάριου και το 1/16 του αντωνινιανού.

## Ιστορία
Εισήχθη κατά την περίοδο της Ρωμαϊκής Δημοκρατίας και ήταν ένα μεγάλο, μπρούτζινο, χυτό (όχι παιστό) νόμισμα και ήδη από το ξεκίνημά του ζύγιζε λιγότερο από 2 ασσάρια. Αυτοί οι πρώτοι δουπόνδιοι φέρουν την προτομή της προσωποποιημένης Ρώμης και στην άλλη όψη έναν εξάκτινο τροχό. Στην ισοτιμία του ήταν τα 4/5 του σηστέρτιου και το 1/5 του δηνάριου.

Με τη νομισματική μεταρρύθμιση του Αυγούστου π. το 23 π.Χ. ο σηστέρτιος και ο δουπόνδιος παραγόταν από ορείχαλκο (χαλκό με ψευδάργυρο, βρισκόταν στη φύση), κράμα που έχει χρυσαφί χρώμα. Τα ασσάρια ήταν χάλκινα, ωστόσο υπάρχουν μερικοί χάλκινοι δουπόδιοι του Αυγούστου και μερικά ορειχάλκινα ασσάρια του Νέρωνα. Έτσι ξεχωρίζουμε τα δύο νομίσματα, όχι από το μέταλλο, αλλά από το ότι τα ασσάρια είναι μικρότερα σε διάμετρο.

Από το 66 μ.Χ., επί Νέρωνα, οι δουπόνδιοι έγιναν μικρότεροι και τους ξεχώριζαν από το ακτινωτό στέμμα στη μορφή του Αυτοκράτορα· όμοιο στέμμα είχαν οι αντωνινιανοί (διπλά δηνάρια) για να ξεχωρίζουν από τα δηνάρια και οι κουινάριοι (διπλοί σηστέρτιοι) για να ξεχωρίζουν από τους σηστέρτιος. Δηλ. τα διπλά νομίσματα έφεραν ακτινωτό στέμμα. Οι προηγούμενοι δουπόνδιοι του Νέρωνα, που δεν φέρουν στέμμα, ξεχωρίζουν με τη χρυσαφιά λάμψη από τα ασσάρια, αν και η πατίνα του χρόνου κάνει αυτό δύσκολο.

Ένας εξαιρετικά σπάνιος δουπόνδιος από τη βασιλεία του Μάρκου Αυρηλίου των ετών 154-155, σε εξαίρετη κατάσταση, ανακαλύφθηκε το 2007 στον αρχαιολογικό χώρο των Κήπων του Ντράπερ, στο Λονδίνο.

## Πηγές
* Louvet, Edouard. "Roman Coinage, Chapter III: Augustus Reform". Edouard Louvet. Monedas Romanas. Retrieved 27 July 2015.
* Louvet, Edouard. "Roman Coinage, Crowns". Edouard Louvet. Monedas Romanas. Retrieved 27 July 2015.

Κατηγορία:Αρχαία ρωμαϊκά νομίσματα
Κάστρο του Ντούμποβατς

Το **Κάστρο Ντουμπόβατς** είναι κάστρο στο Καρλόβατς στην Κροατία.

Κατασκευάστηκε πιθανότατα κατά τον 13ο αιώνα. Τον 15ο αιώνα, το κάστρο ανοικοδομήθηκε σε αναγεννησιακό στυλ. Το κάστρο έχει περάσει από τα χέρια πολλών και διαφορετικών ιδιοκτητών, από Σλάβους ευγενείς και στρατηγούς έως και διάσημους Κροάτες δούκες. To 1837, ο τότε Ιρλανδός κόμης ιδιοκτήτης του ξαναχτίστηκε το κάστρο σε στυλ ρομαντισμού. Το κάστρο ανακαινίστηκε και πάλι το 1952.

Το κάστρο χρησιμοποιήθηκε για αρκετά χρόνια πρόσφατα ως ξενοδοχείο με αποτέλεσμα να υποστεί κάποιες ζημιές που όμως επισκευάστηκαν. Τώρα χρησιμοποιείται ως μουσείο. Επίσης, πρόσφατα παρουσιάστηκε σε αναμνηστική Κροατική ταχυδρομική σφραγίδα.

## Φωτογραφίες

Αρχείο:Dubovac Castle in Karlovac, Croatia.JPG|
Αρχείο:Dubovac Castle in Karlovac2, Croatia.JPG
Αρχείο:Dubovac Castle in Karlovac3, Croatia.JPG
Αρχείο:Dubovac Castle in Karlovac4, Croatia.JPG
Αρχείο:Dubovac Castle in Karlovac5, Croatia.JPG
Αρχείο:Dubovac Castle in Karlovac6, Croatia.JPG
Αρχείο:Dubovac Castle in Karlovac7, Croatia.JPG
Αρχείο:Dubovac Castle in Karlovac8, Croatia.JPG
Αρχείο:Dubovac Castle in Karlovac14, Croatia.JPG
Αρχείο:Dubovac Castle in Karlovac13, Croatia.JPG
Αρχείο:Dubovac Castle in Karlovac12, Croatia.JPG
Αρχείο:Dobovac-Karlovac.JPG


## Παραπομπές


## Εξωτερικοί σύνδεσμοι
* 

Κατηγορία:Κάστρα στην Κροατία
Beovoz

right|thumb|250px|Εσωτερικός χώρος του βαγονιού του Μπεοβόζ
Το **Μπεοβόζ** (σερβικά:Беовоз) είναι δίκτυο προαστιακού σιδηρόδρομου στο Βελιγράδι. Συνδέει τα βόρεια, δυτικά και νότια προάστια με το κέντρο της πρωτεύουσας της Σερβίας. Διαχειρίζονται οι Σερβικοί Σιδηρόδρομοι. Άρχισε να λειτουργεί το 1992 και το 2006 μετέφερε 6.182.000 επιβάτες.  
## Δίκτυο
Προς το παρόν το δίκτυο έχει 5 γραμμές:
* *Γραμμή 1:* Παντσεβάτσκι Μοστ - Πάντσεβο Βόιλοβιτσα
* *Γραμμή 2:* Βελιγράδι-Κέντρο (Πρόκοπ) - Ρίπαν - Μλαντένοβατσ 
* *Γραμμή 3:* Πάντσεβο Βόιλοβιτσα - Βάλεβο
* *Γραμμή 4:* Μπατάινιτσα - Ίντζια
* *Γραμμή 5:* Παντσεβάτσκι Μοστ - Νέο Βελιγράδι

Μόνο 2 σταθμοί είναι υπόγειοι: Βούκοβ Σπόμενικ και Καρατζόρτζεβ Πάρκ.

Κατηγορία:Μεταφορές στο Βελιγράδι
Κοκκιναράς Κοζάνης

Ο **Κοκκιναράς** είναι ορεινό χωριό της Κοζάνης σε υψόμετρο 720 μέτρα

## Γεωγραφικά - ιστορικά στοιχεία
Ο Κοκκιναράς βρίσκεται στο εσωτερικό του νομού, στους νοτιοανατολικούς πρόποδες του όρους Άσκιο (Σινιάτσικο) και δυτικά της Κοζάνης σε απόσταση 15 χλμ. Είναι κτισμένος ανάμεσα στους οικισμούς Κηπάρι (ΒΔ.), Αλωνάκια (ΝΔ.) και Σκήτη (ΝΑ.). Απέχει 4 χλμ. βόρεια από τον κόμβο Καλαμιάς της Εγνατίας Οδού και βρίσκεται στα όρια του Καταφύγιου Άγριας Ζωής Ανθότοπου - Σκήτης.

Την περίοδο της τουρκοκρατίας αναφέρεται με την ονομασία *Κιρμιζή Κιόϊ* ως αμιγώς "τουρκικό" χωριό να κατοικείται από Οθωμανούς και συμπεριλαμβανόταν στα χωριά των Καραγιαννίων. Με το ίδιο όνομα αναφέρεται μετά την απελευθέρωση το 1918 στο ΦΕΚ 260Α-31/12/1918 να προσαρτάται στην κοινότητα Ντιντιλέρ. Το 1927 μετονομάστηκε σε Κοκκιναρά. Σύμφωνα με το σχέδιο Καλλικράτης, μαζί με τη Σκήτη αποτελούν την τοπική κοινότητα Σκήτης που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 12 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κήπος Κοζάνης

*Για οικισμούς με το ίδιο όνομα δείτε το λήμμα: [[Κήπος (αποσαφήνιση)]]*

Ο **Κήπος** είναι ημιορεινό χωριό της Κοζάνης σε υψόμετρο 360 μέτρα το οποίο βρίσκεται δυτικά της τεχνητής λίμνης Πολυφύτου και νοτιοανατολικά της πόλης της Κοζάνης σε απόσταση 14,5 χλμ. Την περίοδο της τουρκοκρατίας ονομαζόταν *Μπαξί* και έτσι αναφέρεται στο ΦΕΚ 260Α-31/12/1918 να προσαρτάται στην τότε κοινότητα Καισάρειας. Μετονομάστηκε σε Κήπος το 1928. Σύμφωνα με το σχέδιο Καλλικράτης, μαζί με την Καισάρεια αποτελούν την τοπική κοινότητα Καισάρειας που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 έχει πληθυσμό 129  κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ακτινωτό του Διοκλητιανού

Το **ακτινωτό** νόμισμα της νομισματικής μεταρρύθμισης του Διοκλητιανού, ήταν ένα αρχαίο ρωμαϊκό νόμισμα, του οποίου δεν γνωρίζουμε το ακριβές όνομά του. Ήταν από κράμα ορειχάλκου με άργυρο (billon).

## Ιστορία
Ακτινωτά είναι και μερικά νομίσματα της περιόδου από τον Αύγουστο ως το 301, διότι η μορφή του Αυτοκράτορα φέρει ακτινωτό στέμμα. Αυτό έγινε με σκοπό τα νομίσματα να ξεχωρίζουν από τα όμοιά τους σε μέγεθος και μέταλλο, που όμως είχαν τη μισή αξία. Είναι οι αντωνινιανοί (διπλά δηνάρια), οι κουινάριοι (διπλοί σηστέρτιοι) και οι δουπόνδιοι (διπλά ασσάρια). Η σταδιακή μείωση της περιεκτικότητάς τους σε άργυρο επέφερε πληθωρισμό και κατάρρευση της οικονομίας. Ο Αυρηλιανός (270-275) προσπάθησε να την ανακόψει με την αύξηση της περιεκτικότητας σε άργυρο, έτσι έκοψε αντωνινιανούς με 20 μέρη χαλκό και 1 μέρος άργυρο με την ένδειξη ΧΧΙ, αλλά αυτό δεν κράτησε πολύ.

Την κρίση αυτή του 3ου αι. θέλησε να παύσει ο Διοκλητιανός. Το 301 έκανε νομισματική μεταρρύθμιση, όπου έκοψε το *ακτινωτό* ίσο με 5 (νέα) δηνάρια και ίσο με το 1/20 του αργυρού του νομίσματος. Το στέμμα ήταν όπως εκείνο του *Ανίκητου Ήλιου (Sol Invictus)*. To ορειχάλκινο νόμισμα έμοιαζε με τους αντωνινιανούς και ξεχώριζε από αυτούς του Αυρηλιανού από το ότι δεν έφερε το ΧΧΙ. Είχε ελάχιστο ή καθόλου άργυρο. Το ακτινωτό ζύγιζε 2,23-3,44 γρ.

Ακτινωτά με την ίδια τεχνοτροπία έκοψε ο Μαξιμιανός, ο Κωνσταντίνος Α΄ και ο Γαλέριος, που μαζί με τον Διοκλητιανό συμμετείχαν στην Τετραρχία.

## Πηγές
* Roman Imperial Coins of Diocletian
* http://www.wildwinds.com/coins/ric/diocletian/_cyzicus_RIC_015a.txt

Κατηγορία:Αρχαία ρωμαϊκά νομίσματα
Είσοδος των γυναικών στο ναό Σαμπαριμάλα

Ο ναός Σαμπαριμάλα είναι ινδουιστικός ναός, που βρίσκεται στο λόφο Σαμπαριμάλα, στο κρατίδιο της Κεράλα, στην νότια Ινδία και είναι αφιερωμένος στο θεό Αγιάπαν.

Για αιώνες απαγορευόταν η είσοδος στον ναό στις γυναίκες ηλικίας 11 έως 50 ετών, δηλαδή σε γυναίκες που είναι σε γόνιμη ηλικία και έχουν περίοδο, ως ένδειξη σεβασμού στο θεό Αγιάπαν, που ήταν άγαμος. Το 1991 ένα ανώτερο δικαστήριο της Κεράλα νομιμοποίησε αυτή την απαγόρευση. Δεκαεφτά χρόνια αργότερα το Συνταγματικό Δικαστήριο της Ινδίας έκρινε ότι κάθε περιορισμός που επιβάλλεται λόγω των βιολογικών διαφορών του φύλου παραβιάζει το Σύνταγμα και ειδικότερα το δικαίωμα στην ισότητα (αρ.14) και τη θρησκευτική ελευθερία (αρ.25). Η ετυμηγορία του Συνταγματικού Δικαστηρίου προκάλεσε την αντίδραση συντηρητικών κύκλων στην περιοχή, που επανειλημμένα εμπόδισαν γυναίκες που προσπαθούσαν να μπουν στον ναό μετά την απόφαση του Δικαστηρίου. Στις 2 Ιανουαρίου 2019 δύο γυναίκες μπήκαν στον ναό αλλά μετά οι υπεύθυνοι του ναού τον έκλεισαν και προέβησαν σε τελετές εξαγνισμού.

## Παραπομπές


Κατηγορία:Θρησκεία στην Ινδία
Κατηγορία:Φεμινισμός
Εθνικό Πάρκο Ποντίλσκι Τοβτρέ

Το **Εθνικό Πάρκο "Ποντίλσκι Τοβτρέ"** () είναι εθνικό πάρκο ευρισκόμενο στο δυτικό μέρος της Ουκρανίας. Είναι η μεγαλύτερη προστατευμένη περιοχή της Ουκρανίας.

Ιδρύθηκε στις 27 Ιουλίου 1996 με έγκριση του τότε πρωθυπουργού Λεονίντ Κούτσμα προκειμένου να διατηρηθεί και να προστατευθεί το φυσικό τοπίο της περιοχής.

## Γενική εικόνα
Το πάρκο καλύπτει μια περιοχή 2,613 τ.χλμ. Διατηρούνται 1,700 είδη χλωρίδας από τα οποία 60 είναι σε κίνδυνο και 217 είδη πανίδας από τα οποία 29 είναι σε κίνδυνο. Ο κύριος στόχος του Εθνικού φυσικού πάρκου είναι η διατήρηση της φυσικής ποικιλότητας, η δημιουργία των οργανωμένων ζωνών αναψυχής και ευεξίας. Το πάρκο περιλαμβάνει περίπου 14% του κρατικού δασικού ταμείου, πάνω από 13% των συλλογικών γεωργικών δασών και άλλα εδάφη της περιοχής. Το συνολικό δασικό ταμείο του πάρκου αντιπροσωπεύει περίπου 3.015 εκτάρια (7.450 στρέμματα).

### Σημαντικά ορόσημα
*4 κρατικά μνημεία της φύσης
*Βοτανικός κήπος
*Κόλπος Μπακότα

### Πολιτιστική κληρονομιά και ιστορικά μνημεία
*19 αρχαιολογικοί χώροι
*302 μνημεία ιστορικής και πολιτιστικής κληρονομιάς

## Φωτοθήκη


Спускающаяся в Днестр товтра.JPG|
Bakota Dnister.jpg|
Каньйон Смотрича.JPG|
Подільські Товтри (Дністер) 20.JPG|
Подільські Товтри (Дністер) 14.JPG|
Подільські Товтри, біля м.Сатанів.JPG|
Подільські Товтри (Дністер) 6.JPG|


## Παραπομπές


## Εξωτερικός σύνδεσμοι
*Η επίσημη ιστοσελίδα του πάρκου

Κατηγορία:Εθνικά πάρκα
Κατηγορία:Προστατευόμενες φυσικές περιοχές
Μαρίγια Σκάριτσιτς

Η **Μαρίγια Σκάριτσιτς** (Κροατικά: Marija Škaričić, γεννηθείσα την 6 Αυγούστου 1977 στο Σπλιτ) είναι μια Κροάτισσα ηθοποιός.

## Βιογραφία
Η Μαρίγια Σκάριτσιτς γεννήθηκε την 6 Αυγούστου 1977 στο Σπλιτ, όπου και μαθήτευσε στα σχολεία Πρωτοβάθμιας και Δευτεροβάθμιας εκπαίδευσης. Ενώ ήταν μαθήτρια λυκείου, παρακολούθησε μαθήματα στο Αστικό Θέατρο Νέων του Σπλιτ (*Gradsko kazalište mladih)*. Το 2003, στην τρίτη προσπάθειά της, αποφοίτησε από την Ακαδημία Δραματικών Τεχνών. Ήδη από το 2001 είχε εμφανιστεί σε επαγγελματικές παραστάσεις του έργου *ΗΝΚ Σπλιτ* στο Εθνικό Θέατρο του Ριέκα, και στο έργο *Žar ptica*.

To 2004 πρωταγωνίστησε για πρώτη φορά στην ταινία *Μια Υπέροχη Βραδιά στο Σπλιτ*, σε σκηνοθεσία Αρσεν Αντον Οστοτζικ. Την ίδια χρονιά, η κριτική επιτροπή του Φεστιβάλ Κινηματογράφου του Σεράγεβο με τον Μάικ Λι στο τιμόνι της απένειμε την Καρδιά του Σεράγεβο, το βραβείο  καλύτερης γυναίκας ηθοποιού.

Συμμετείχε στην πολύ επιτυχημένη εμπορικά Κροατική ταινία *Τι Είναι ένας Άντρας Χωρίς Μουστάκι; (2005)*, σκηνοθεσίας του Χρβόγε Χρίβαρ.

Το 2006 βραβεύτηκε για δεύτερη φορά με την Καρδιά του Σεράγεβο για την Καλύτερη Ηθοποιό, για την ερμηνεία της στην ταινία *Das Fraulein*, σε σκηνοθεσία Αντρέα Στάκα. Υποδύθηκε ένα νεαρό κορίτσι, την Άννα από το Σεράγεβο, που επρόκειτο να γίνει φίλη με μια γυναίκα από τη Σερβία, την Ρούζα. Η Μαρίγια Σκαριτσίτς σε αυτήν την ταινία εμφανίστηκε στο πλευρό των Μιριάνα Καράνοβιτς και Λιούμπιτσα Τζοβιτς.

Στη συνέχεια εμφανίστηκε σε πολλούς μικρούς ρόλους του Κροατικού κινηματογράφου, και το 2010 υποδύθηκε την Λέιλα στη γερμανική ταινία *Σαχάντα (Πίστη)* (η οποία προτάθηκε για το Διεθνές Φεστιβάλ Κινηματογράφου Βερολίνου). Για την συμμετοχή της στην ταινία του Νταλιβορ Ματανιτς με τίτλο *Μητέρα της Ασφάλτου (2010)* βραβεύτηκε με τη Χρυσή Αρένα Καλύτερης Ηθοποιού στο 57ο Φεστιβάλ Κινηματογράφου Πούλα και με το Βραβείο Azimut D'OR Καλύτερης Ηθοποιού στο *Διεθνές Φεστιβάλ Οπτικοακουστικών Προγραμμάτων* στο Παρίσι.

Εμφανίστηκε στις σειρές Επιχείρηση Καγμαν και Μπούμερανγκ.

Το 2010 το Περιοδικό *Globus* την ανακήρυξε ως σημαντική μορφή του Κροατικού κινηματογράφου (μαζί με την Λεόνα Παραμίνσκι  και άλλους).

Η Μαρίγια Σκάριτσιτς είναι
Αναπληρώτρια Καθηγήτρια στην Ακαδημία Δραματικής Τέχνης του Ζάγκρεμπ, όπου διδάσκει ερμηνευτικές τέχνες.

## Βραβεία και υποψηφιότητες

## Παραπομπές


Κατηγορία:Κροάτες ηθοποιοί
Μάρκος Αυρήλιος Μάριος

Ο **Μάρκος Αυρήλιος Μάριος**, λατιν. Marcus Aurelius Marius ήταν αυτοκράτορας της Γαλατικής αυτοκρατορίας το 269, αφού φονεύτηκε ο Πόστουμος.

## Βιογραφία
Σύμφωνα με την παράδοση ήταν σιδηρουργός στο επάγγελμα και είχε το παρωνύμιο Μαμούριος Βετούριος, του μυθικού σιδηρουργού της βασιλείας του Νουμά Πομπιλίου. Στην στρατό ανήλθε τους βαθμούς και έγινε αξιωματικός. Ήταν παρών στον στρατό, που εξεγέρθηκε στο Μογοντιάκον (Μάιντς), όταν ο Πόστουμος αρνήθηκε στους στρατιώτες του τη λεηλασία της πόλης. Αυτοί στασίασαν, σκότωσαν τον Πόστουμο και στην αναστάτωση που ακολούθησε ο στρατός εξέλεξε τον Μάριο ως διάδοχό του.

Η πρώτη απόφασή του ήταν πιθανά να αφήσει τους στρατιώτες να λεηλατήσουν το Μογοντιάκον. Ζητώντας να παγιώσει την εξουσία του, μετακινήθηκε στην πόλη Αυγούστα Τρεβερόρουμ (Τρεβήροι, νυν Τρηρ). Η εξουσία του δεν κράτησε περισσότερο από 2-3 μήνες, όταν ο έπαρχος του πραιτωρίου (praefectus praetorio) τού Πόστουμου, ο Βικτωρίνος σκότωσε τον Μάριο στα μέσα του 269, μάλλον στην Αυγούστα Τρεβερόρουμ.

Σύμφωνα με τις παλαιές γραπτές πηγές, η βασιλεία του Μάριου κράτησε 2-3 ημέρες μόνο, πριν σκοτωθεί από ένα ξίφος δικής του κατασκευής. Η παράδοση αυτή είναι μερικά ή ολικά εσφαλμένη, διότι βασισμένοι στον αριθμό νομισμάτων που εξέδωσε, θα πρέπει να βασίλευσε 2-3 μήνες.

Ο Μ. Α. Μάριος αναφέρεται στον κατάλογο των 30 τυράννων της *Ιστορίας των Αυγούστων*. Λέγεται, ότι εξελέγη, διότι το όνομά του παρέπεμπε τον Αυτοκράτορα Μάρκο Αυρήλιο και τον μεταρρυθμιστή Γάιο Μάριο.

## Πηγές
* Aurelius Victor, Epitome de Caesaribus
* Aurelius Victor, Liber de Caesaribus
* Eutropius, Brevarium, Book 9
* Historia Augusta, Tyranni_XXX*.html The Thirty Tyrants

Κατηγορία:Ρωμαίοι αυτοκράτορες
Χριστόφορος Ραζής

Ο **Χριστόφορος Ραζής** (γενν. 7 Ιουλίου 1989, Ζυρίχη) είναι Κύπριος επαγγελματίας καλαθοσφαιριστής, ο οποίος αγωνίζεται ως combo guard. Έχει ύψος 1,94 μ. (6&nbsp;ft 4.25 in).

## Επαγγελματική σταδιοδρομία
Ο Ραζής έπαιξε στις ακαδημίες νέων του Κεραυνού στην Κύπρο, όπου ξεκίνησε την επαγγελματική σταδιοδρομία του το 2005. Έμεινε στο σύλλογο μέχρι το 2010, ενώ κέρδισε το βραβείο του Rookie της Χρονιάς στην Α΄ κατηγορία Κύπρου. Την επόμενη χρονιά εντάχθηκε στην ΕΝΑΔ.

Μετά τις πολύ καλές του εμφανίσεις με την ΕΝΑΔ, ο Ραζής εντάχθηκε στην Όλντενμπουργκ του Πρωταθλήματος Γερμανίας και έγινε ο πρώτος Κύπριος καλαθοσφαιριστής που αγωνίστηκε επαγγελματικά σε άλλη χώρα, εκτός της Ελλάδας.

Το 2012 επέστρεψε στην ΕΝΑΔ και ένα χρόνο αργότερα έγινε μέλος του ΟΦΗ, ομάδας της Α2 Εθνικής. Μετά από 1,5 χρόνο αποφάσισε να αποχωρήσει από την ομάδα τον Δεκέμβριο του 2014, προκειμένου να ενταχθεί στους Ρόκετς της ΠροΑ .

Τον Ιούλιο του 2016 εντάχθηκε στο Ρέθυμνο της Α1 Εθνικής.

Στις 14 Ιουνίου 2017 εντάχθηκε στην ΣΚ Ράστα Φέχτα της ΠροΑ.

Στις 18 Ιουνίου 2018 επανεντάχθηκε στο Ρέθυμνο.

## Εθνική Κύπρου
Ο Ραζής έχει υπάρξει μέλος των μικρών εθνικών ομάδων της Κύπρου. Αγωνίστηκε για την Εθνική U16 το 2005. Σήμερα είναι ένας από τους ηγέτες της Εθνικής Κύπρου, στην οποία αγωνίζεται από το 2008.

## Παραπομπές


## Εξωτερικοί σύνδεσμοι
* Προφίλ  στο fiba.com 
* Προφίλ στο eurobasket2015.org.gr 
* Προφίλ στο eurobasket.com 
* Προφίλ στο bgbasket.com

Κατηγορία:Κύπριοι καλαθοσφαιριστές
Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Κύπρου
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές ΕΝΑΔ
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Ρεθύμνου
Ξηροπόταμος Θεσσαλονίκης

Ο **Ξηροπόταμος** είναι οικισμός του δήμου Βόλβης της περιφερειακής ενότητας Θεσσαλονίκης στην Μακεδονία. Σύμφωνα με την απογραφή του 2021 έχει 248. κατοίκους  και ανήκει στην τοπική κοινότητα του Φιλαδελφίου. Βρίσκεται στις νοτιοανατολικές πλαγιές των Ορέων Βόλβης, σε υψόμετρο περίπου 360–380 m  . Απέχει περίπου 72 km Δυτικο‑Νοτιοδυτικά από την πόλη της Θεσσαλονίκης και 53 km Δυτικά από την επαρχιακή πρωτεύουσα, το Λαγκαδά

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Πανηλειακός Αθλητικός Σύλλογος Καράτε

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          21.34795367717743,
          37.79378341906883
        ]
      }
    }
  ]
}


Ο **Πανηλειακός Αθλητικός Σύλλογος Καράτε**  Αναγνωρισμένος απο τη Γενική Γραμματεία Αθλητισμού

Μέλος της Ελληνικής Ομοσπονδίας Καράτε και της ελληνικής οργάνωσης SHITO RYU ΚΑΡΑΤΕ. 

Επίσημο έτος ίδρυσης του συλλόγου είναι το 1993. 

Σήμερα στο δυναμικό του έχει πολλούς αθλητές που ασχολούνται συστηματικά με το άθλημα του ΚΑΡΑΤΕ. Στηρίζει τον πρωταθλητισμό και συμμετέχει σε όλα τα αναγνωρισμένα πρωταθλήματα.

Οι αθλητές που κατακτούν μετάλλιο εξασφαλίζουν μόρια για την τριτοβάθμια εκπαίδευση.

Το σύστημα το οποίο διδάσκεται είναι το SHITO RYU.

Έδρα του αποτελεί η διεύθυνση:  ΑΝΤΩΝΙΟΥ ΠΕΤΡΑΛΙΑ 3 ΑΜΑΛΙΑΔΑ  Τ.Κ 27200

Ο Προπονητής Ανδρέας Κακοταρίτης με 40 χρόνια προσφοράς στο καράτε με δεκάδες επιτυχίες, τίτλους και επαίνους έχει καταφέρει να δημιουργήσει μια ξεχωριστή κοινωνία παιδιών, με στόχο τη σωστή εκπαίδευση, τον σύγχρονο πρωταθλητισμό, το ήθος, την πειθαρχια και τη μεγάλη αυτοπεποίθηση. Εξάλλου η σκληρή δουλειά και η αγάπη για τα παιδιά, συντέλεσαν σημαντικά ώστε οι αθλητές σε όλα αυτά τα χρόνια να διακριθούν σε Πανελλήνια Βαλκάνια, Διεθνή και Παγκόσμια Πρωταθλήματα. Πάνω από όλα όμως έχουν διακριθεί στην ίδια τη ζωή μένοντας μακριά από οτιδήποτε τους κάνει κακό. Το Διοικητικό Συμβούλιο του Συλλόγου συνέβαλε και αυτό με τον καλύτερο τρόπο για την πρόοδο, τη διάδοση και την ανάπτυξη του καράτε.

Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1993
Κατηγορία:Καράτε
Φιλαδέλφιο Θεσσαλονίκης

Το **Φιλαδέλφιο** είναι χωριό του δήμου Βόλβης του νομού Θεσσαλονίκης στην Μακεδονία. Βρίσκεται στον ορεινό όγκο του Βερτίσκου βόρεια της λίμνης Βόλβης. Αποτελεί έδρα της τοπικής κοινότητας Φιλαδελφίου. Σύμφωνα με την απογραφή του 2021 το χωριό έχει περίπου 228 κατοίκους και όλη η κοινότητα 680 κατοίκους.

Προσωπικότητες του Φιλαδελφίου:

# Ζαφειρίου Θανάσης, ο μοναδικός επιζήσας από το αεροπλάνο ΝΟΡΑΤΛΑΣ, στην απόβαση στην Κύπρο, το 1974.
# Καμιτσάκης Απόστολος, ηθοποιός ( ο παπάς στο "ΚΑΦΕ ΤΗΣ ΧΑΡΑΣ", του νέου κύκλου).
# Φωτιάδης Θεόδωρος, σχεδιαστής super yachts.
Αναστασία Ευθυμιάδου πρόσωπο με μεγάλη επιρροή στο χωριό και φανατικός θεατής της σειράς σασμος

## Οικισμοί της τοπικής κοινότητας Φιλαδελφίου
* Φιλαδέλφιο
* Ανοιξιά
* Ξηροπόταμος

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Άγιο Πνεύμα Κοζάνης

*Για συνώνυμους οικισμούς δείτε το λήμμα: [[Άγιο Πνεύμα (αποσαφήνιση)]]*

Ο **Άγιο Πνεύμα** είναι οικισμός του δήμου Κοζάνης στον ομώνυμο δήμο της περιφέρειας Δυτικής Μακεδονίας. Σύμφωνα με την απογραφή του 2011, έχει έναν μόνιμο κάτοικο.

## Γενικά στοιχεία
Το Άγιο Πνεύμα βρίσκεται στα δυτικά του νομού Κοζάνης, προς τα ανατολικά όρια με την Ημαθία. Απέχει 44,5 χλμ. βορειοανατολικά της Κοζάνης και αναφέρεται επίσημα το 2001 να προσαρτάται στο τότε τοπικό διαμέρισμα Αγίου Δημητρίου. Σύμφωνα με την απογραφή 2011 ο πληθυσμός του είναι ένας μόνο κάτοικος και μαζί με τον Άγιο Δημήτριο αποτελούν τη τοπική κοινότητα Αγίου Δημητρίου που ανήκει στη δημοτική ενότητα Ελλησπόντου του δήμου Κοζάνης.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Προφήτης Ηλίας Κοζάνης

Ο **Προφήτης Ηλίας** είναι χωριό του νομού Κοζάνης, το οποίο βρίσκεται στα ανατολικά όρια με την Ημαθία σε απόσταση 30 χλμ. βορειοανατολικά της Κοζάνης. Αναφέρεται επίσημα το 2001 όπου και προσαρτάται στο τότε τοπικό διαμέρισμα Ακρινής. Σύμφωνα με την απογραφή 2011, ο πληθυσμός του χωριού είναι 15 κάτοικοι και μαζί με την Ακρινή αποτελούν τη τοπική κοινότητα Ακρινής, η οποία ανήκει στη δημοτική ενότητα Ελλησπόντου του δήμου Κοζάνης.

## Σημείωση
Στο δήμο Σερβίων και την κοινότητα Βαθυλάκκου υπήρχε οικισμός Προφήτης Ηλίας, ο οποίος και καταργήθηκε το 2001.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Δήμος Ζέλινο

Ο **Δήμος Ζέλινο** ( , ) είναι δήμος στο βορειοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Ζέλινο ονομάζεται επίσης το χωριό στο οποίο βρίσκεται η έδρα του Δήμου Ζέλινο.

## Γεωγραφία
Ο Δήμος Ζέλινο συνορεύει με:
*τον Δήμο Γεγκούνοφτσε στα βόρεια
*τα Σκόπια στα ανατολικά
*τον Δήμο Τέτοβο στα βορειδυτικά
*τον Δήμο Μπρεβένιτσα στα δυτικά
*τον Δήμο Σόπιστα στα νοτιοανατολικά
*τον Δήμο Μακέντονσκι Μπροντ στα νότια

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
Κσένιγια Μαρίνκοβιτς

Η **Κσένιγια Μαρίνκοβιτς** (Κροατικά: Ksenija Marinković, γεννηθείσα την 18 Απριλίου 1966) είναι μία Κροάτισσα ηθοποιός του κινηματογράφου, της τηλεόρασης και του θεάτρου.

## Βιογραφία
Η Κσένιγια Μαρίνκοβιτς γεννήθηκε στη Βιροβίτιτσα το 1966 όπου και τελείωσε το λύκειο. Από την ηλικία των οκτώ ετών μέχρι την εισαγωγή της στην Ακαδημία Δραματικής Τέχνης του Ζάγκρεμπ, απασχολήθηκε στο θέατρο της Βιροβίτιτσα ως ερασιτέχνιδα ηθοποιός. Ενώ φοιτούσε στην Ακαδημία άρχισε να συνεργάζεται με το Θέατρο Δράματος Γκαβέλα και τον Μελοδραματικό (Ιστριόνι) θίασο. Μετά την αποφοίτησή της από την Ακαδημία πέρασε ένα χρόνο με το *Teatar u gostima* (Θέατρο επισκεπτών) και από το 1989 άρχισε να εργάζεται στο θέατρο ZKM στο Ζάγκρεμπ, όπου ερμήνευσε μερικούς από τους πιο σημαντικούς της ρόλους. Έχει πρωταγωνιστήσει σε τηλεοπτικές και κινηματογραφικές ταινίες.

## Φιλμογραφία

### Κινηματογραφικοί ρόλοι

### Τηλεοπτικοί Ρόλοι

## Παραπομπές


## Εξωτερικοί σύνδεσμοι
* 

Κατηγορία:Κροάτες ηθοποιοί
Σταυρός της Ψώκας (ποταμός)

Ο **Σταυρός της Ψώκας** είναι ένας ποταμός στην Επαρχία Πάφου στη δυτική Κύπρο. Είναι παραπόταμος του ποταμού Χρυσοχούς. Ρέει μέσα από το Δάσος Πάφου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Ευρέτου, η οποία παρέχει νερό άρδευσης σε μια μεγάλη περιοχή.

Κατά μήκος τους ποταμού βρίσκεται ένας δασικός σταθμός.

## Παραπομπές


Κατηγορία:Ποταμοί της Επαρχίας Πάφου
Σίλικα

H **Σίλικα**, λατ. siliqua είναι: α. Μία ονομασία της εποχής μας, που δόθηκε στο μικρό, λεπτό, αργυρό ρωμαϊκό νόμισμα, που παρήχθη τον 4ο αι. μ.Χ.· δεν έχουμε αρχαίες αποδείξεις, που να επιβεβαιώνουν το όνομα. β. Όταν τα νομίσματα ήταν σε κυκλοφορία, η λέξη σίλικα ήταν μονάδα βάρους και ένας συγγραφέας της εποχής την αναφέρει ως το 1/24 του βάρους του σόλιδου.

## Ιστορία
Ο Ισίδωρος της Σεβίλλης στο *Etymologiarum libri XX* αναφέρει ότι "η σίλικα είναι το 1/24 του σόλιδου και το όνομά της προέρχεται από το σπόρο ενός δένδρου". To πρωτότυπο κείμενο είναι "Siliqua vicesima quarta pars solidi est, ab arbore, cuius semen est, vocabulum tenens" (liber XVI, 25). Ο σόλιδος είναι το χρυσό νόμισμα, που είχε καθιερώσει ο Κωνσταντίνος Α΄ και ήταν ίσο με το 1/72 της λίβρας.

Το δένδρο είναι η κερατέα ή χαρουπιά (siliqua graeca) και ο σπόρος της, το *κεράτιον*, ήταν στο ρωμαϊκό σύστημα βάρους η πιο μικρή μονάδα, ίση με το 1/2 του οβολού· ο οβολός ήταν το 1/2 του βότσαλου (scrupulum), το βότσαλο ήταν το 1/24 της ουγγιάς και η ουγγιά το 1/12 της λίβρας. Συνολικά η σίλικα/κεράτιο (μονάδα βάρους) ήταν το 1/1728 της λίβρας (των 328,9 γρ.) δηλ. ήταν 0,19 γρ.

Το όνομα αυτό της μονάδας βάρους χρησιμοποιείτε στην εποχή μας και για τα μικρά, αργυρά νομίσματα, που η αξία τους ήταν το 1/24 του χρυσού σόλιδου, δηλ. η σίλικα (νόμισμα) ισοδυναμεί σε αξία με χρυσό βάρους μίας σίλικας/κεράτιου. Επειδή την εποχή εκείνη ο χρυσός κόστιζε 14 φορές την αξία του αργύρου, το βάρος της σίλικας θα έπρεπε να είναι 2,66 γρ. Δεν υπάρχει ιστορική μαρτυρία γι' αυτό, ωστόσο χρησιμοποιούμε τον όρο για τα αργυρά νομίσματα του Κωνσταντίνου Α΄, αν και ζύγιζαν 3,4 γρ. Τα μετέπειτα του Κωνστάντιου Β΄ που ζυγίζουν 2,2 γρ. τα καλούμε ελαφρές ή ελαττωμένες σίλικες. Ο όρος είναι για ευκολία, καθώς δεν έχουμε όνομα για τα νομίσματα αυτά στις πηγές της εποχής. Επίσης τα αργυρά νομίσματα στα τέλη του 7ου αι. με βάρος 2-3 γρ. καλούνται συμβατικά σίλικες.

Η πλειονότητα των παραδειγμάτων φέρουν εμφανείς ρωγμές -σημάδι της γρήγορης παραγωγής τους- ή εκτεταμένα κοψίματα στο περίγραμμα. Είναι σπάνιο να βρεθεί μία χωρίς αυτά τα ελαττώματα. Οι Σάξωνες της Γιουτλάνδης, Φρισίας και Αγγλίας είχαν ένα μικρό αργυρό νόμισμα, το σκητ (sceat) με το μισό βάρος. Βρέθηκαν κομμένες στο περίγραμμα σίλικες τόσο, όσο να μοιάζουν στο μέγεθος με τα σκητ. Σίλικες όπως και άλλα ρωμαϊκά νομίσματα, φορούσαν οι Σάξωνες ως μενταγιόν, γούρι ή αξιοπερίεργο και βρέθηκαν σε αρχαιολογικούς χώρους της περιόδου. Ένας θησαυρός 14.212 σιλικών του 4ου-5ου αι. βρέθηκαν το 1992 στο Hone της Αγγλίας.

## Πηγές
* Yule & Burnell, year 1903, page 161.

## Δείτε επίσης
* Μιλιαρήσιο
* Εξάγραμμο

Κατηγορία:Αρχαία ρωμαϊκά νομίσματα
Κατηγορία:Νομίσματα της Βυζαντινής Αυτοκρατορίας
Αντίδραση παρεμβολής

**Αντίδραση παρεμβολής** ονομάζεται κάθε χημική αντίδραση στην οποία τουλάχιστον ένα τμήμα ενός χημικού είδους διασπά ένα χημικό δεσμό και παρεμβάλλεται ανάμεσα στα άτομα που μετείχαν στο χημικό δεσμό. Για παράδειγμα:

\mathrm{A + B-\Gamma \xrightarrow{} B-A-\Gamma} 

Ο όρος «αντίδραση παρεμβολής» αναφέρεται στο αποτέλεσμα της χημικής αντίδρασης και δεν ασχολείται με το μηχανισμό με τον οποίο πραγματοποιείται. Οι αντιδράσεις παρεμβολής παρατηρήθηκαν στην οργανική, στην ανόργανη και στην οργανομεταλλική χημεία. Στις περιπτώσεις που δεσμός στον οποίο παρεμβάλλεται το χημικό είδος (ή τμήμα του) είναι δεσμός μετάλλου - συναρμοτή, σε σύμπλοκο συναρμογής, οι αντιδράσεις παρεμβολής είναι οργανομεταλλικές στη φύση τους και περιλαμβάνουν δεσμό ανάμεσα σε (άτομο ή ιόν) μεταβατικού μετάλλου και σε άτομο άνθρακα ή υδρογόνου. Συνήθως ο όρος «αντίδραση παρεμβολής» αναφέρεται στις περιπτώσεις που ο αριθμός συναρμογής και η βαθμίδα οξείδωσης παραμένουν αμετάβλητοι. Όταν η αντίδραση αυτού του είδους είναι αντιστρέψιμη, η αντίστροφη αντίδραση ονομάζεται «αντίδραση αποβολής», ενίοτε και «αντίδραση απόσπασης».

Υπάρχουν δυο συνηθισμένες γεωμετρίες παρεμβολής, (1) και (2), όπως εικονίζονται παρά πάνω. Επιπρόσθετα, το παρεμβαλλόμενο τμήμα ή μόριο μπορεί να δρα ως πυρηνόφιλο ή ως ηλεκτρονιόφιλο ως προς το μεταλλικό σύμπλοκο.

## Οργανική χημεία
Αντιδράσεις ομολόγωσης, όπως η αντίδραση ομολόγωσης του εστέρα Κοβάλσκι, παρέχουν απλά παραδείγματα της διεργασίας παρεμβολής στην οργανική σύνθεση. Στην αντίδραση Αρντ-Αϊστέρτ, μια ομάδα μεθυλένιου παρεμβάλλεται σε δεσμό καρβοξυλίου - άνθρακα καρβοξυλικού οξέος, σχηματίζοντας το επόμενο οξύ της ομόλογης σειράς.

## Αναφορές και σημειώσεις


Κατηγορία:Είδη χημικών αντιδράσεων